ମୁମ୍ବାଇ ୨୪/୦୧ : ବଲିଉଡ୍ ଅଭିନେତ୍ରୀ ଏବଂ ବେଲି ଡ୍ୟାନସର ନୋରା ଫତେହୀଙ୍କ ଡ୍ୟାନ୍ସର ସମସ୍ତେ ପାଗଳ । ନୋରା ତାଙ୍କ ଡ୍ୟାନ୍ସ ଏବଂ ସେକ୍ସି ଫିଗର୍ କୁ ନେଇ ଯେତିକି ଚର୍ଚ୍ଚାରେ ରହିଥାନ୍ତି ତାହାଠାରୁ ଅଧିକ ତାଙ୍କ ଡ୍ରେସ୍ ଷ୍ଟାଇଲ୍ କୁ ନେଇ ଚର୍ଚ୍ଚାରେ ରହିଥାନ୍ତି । ନୋରା ଅନେକ ସମୟରେ ୱେଷ୍ଟର୍ଣ୍ଣ ଲୁକ୍ ରେ ନଜର ଆସିଥାନ୍ତି । କିନ୍ତୁ ଯେବେ ସେ ଟ୍ରାଡିସନାଲ୍ ଆଉଟଫିଟ୍ ବିଅର କରନ୍ତି, ସେତେବେଳେ ସମସ୍ତ ଲାଇମଲାଇଟ୍ ଲୁଟି ନେଇଥାନ୍ତି । ବର୍ତ୍ତମାନ ନୋରା ଦୁବାଇରେ ରହି ସୋସିଆଲ୍ ମିଡିଆରେ ଫ୍ୟାନ୍ସ ମାନଙ୍କ ସହ କ୍ରମାଗତ ଭାବରେ ଫଟୋ ସେୟାର କରୁଛନ୍ତି ।
ନିକଟରେ ନୋରା ପୁଣିଥରେ ସୋସିଆଲ୍ ମିଡିଆରେ ନିଜର କିଛି ବ୍ଲାକ୍ ଆଣ୍ଡ ହ୍ୱାଇଟ୍ ଫଟୋ ସେୟାର କରିଛନ୍ତି । ଯେଉଁଥିରେ ସେ ଲଙ୍ଗ୍ ସ୍କର୍ଟ ସହିତ ମୋତିରେ ତିଆରି ହୋଇଥିବା ଟପ୍ ପିନ୍ଧିଛନ୍ତି । ଖାଲି ସେତିକି ନୁହେଁ ତାଙ୍କର ଗହଣା ମଧ୍ୟ ମୋତିରେ ତିଆରି ହୋଇଛି । ନୋରାଙ୍କର ଏହି ଡ୍ରେସ୍ ଫେମସ୍ ଫ୍ୟାସନ୍ ଡିଜାଇନର ଅବୁ ଜାନି ସନ୍ଦିପ ଖୋସଲା ତିଆରି କରିଛନ୍ତି ।
ଏହା ପ୍ରଥମ ଥର ନୁହେଁ , ନୋରା ତାଙ୍କ ଲୁକ୍ ରେ ଫ୍ୟାନ୍ସ ମାନଙ୍କ ହୃଦୟ ଜିତିଛନ୍ତି । ସେ ଏହାର ପୁର୍ବରୁ ଅନେକଥର ତାଙ୍କର ଲୁକ୍ ପାଇଁ ବେଶ ଚର୍ଚ୍ଚାରେ ରହିଛନ୍ତି ।
